Príloha č. 1 súťažných podkladov

**Opis predmetu zákazky**

**Prostriedky osobnej ochrany**

**Všeobecné vymedzenie predmetu zákazky**

1. Ochranný oblek – vysoký stupeň ochrany / Počet kusov: 300

2. Ochranný oblek – stredný stupeň ochrany / Počet kusov: 700

3. Ochranný oblek – nízky stupeň ochrany / Počet kusov: 1000

4. Protichemické rukavice / Počet párov: 500

5. Jednorazové ochranné návleky na obuv nízke / Počet párov: 500

6. Jednorazové ochranné návleky na obuv vysoké / Počet párov: 500

7. Ochranné okuliare / Počet kusov: 300

8. Bezpečnostné pracovné čižmy / Počet párov: 105

9. Celotvárová filtračná maska / Počet kusov: 105

10. Filter kombinovaný závit 40x1/7 kompatibilný s filtračnou maskou / Počet kusov: 420

11. Antiradiačný ochranný oblek / Počet kusov: 5

Súčasťou dodávky je doprava predmetu zákazky do miesta dodania/plnenia, ktorým je :

* Ministerstvo vnútra SR, Prezídium Policajného zboru, Račianska 45, 812 72 Bratislava

**Stručný opis predmetu zákazky (Požadované minimálne technické parametre):**

**1. Ochranný oblek – vysoký stupeň ochrany**

Počet kusov: 300.

Ochranný protichemický odev nehermetický, poskytujúci ochranu voči toxickým chemickým látkam, nebezpečným priemyselným chemickým látkam v kvapalnej forme, koncentrovaným anorganickým chemickým látkam, ochranu voči biologickým hrozbám a ochranu voči bojovým chemickým látkam aj pri vyššom tlaku, než je tlak blízky atmosférickému. Ochrana voči bojovým chemickým látkam – min. 400 minút spĺňajúce štandard DN4-MIL-STD-282, metóda T-209 (HD) a štandard DN6-MIL-STD-282, metóda T-208 (GB). Povrch ochranného obleku so zvýšenou odolnosťou pridaním laminátovej vrstvy alebo obdobného materiálu zvyšujúceho odolnosť proti narušeniu izolačnej vrstvy oterom. Prostriedky pre podporu ochrany dýchacích ciest sú nesené na povrchu odevu. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod.. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je oblek určený. Typ obleku – kombinéza. Farba – biela, žltá, sivá.

Spĺňa kritériá stanovené nasledovnými normami:

* EN 1073-2 (Class:1)
* EN 13034 (Type\_6)
* EN ISO 13982-1 (Type\_5)
* EN 1149-5
* EN 14126 (Type:3-B,4-B,5-B,6-B)
* EN 14605
* DN4-MIL-STD-282
* DN6-MIL-STD-282

Veľkosti: XXL – 30 ks, XL - 150 ks, L – 90 ks, M – 30 ks.

**2. Ochranný oblek – stredný stupeň ochrany**

Počet kusov: 700.

Ochranný protichemický odev nehermetický, poskytujúci ochranu voči toxickým chemickým látkam, nebezpečným priemyselným chemickým látkam v kvapalnej forme, koncentrovaným anorganickým chemickým látkam, ochranu voči biologickým hrozbám aj pri vyššom tlaku, než je tlak blízky atmosférickému. Povrch ochranného obleku so zvýšenou odolnosťou pridaním laminátovej vrstvy alebo obdobného materiálu zvyšujúceho odolnosť proti narušeniu izolačnej vrstvy oterom. Prostriedky pre podporu ochrany dýchacích ciest sú nesené na povrchu odevu. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod.. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je oblek určený. Typ obleku – kombinéza. Farba – biela, žltá, sivá.

Spĺňa kritériá stanovené nasledovnými normami:

* EN 1073-2 (Class:1)
* EN 13034 (Type\_6)
* EN ISO 13982-1 (Type\_5)
* EN 1149-5
* EN 14126 (Type:3-B,4-B,5-B,6-B)
* EN 14605

Veľkosti: XXL – 70 ks, XL - 350 ks, L – 210 ks, M – 70 ks.

**3. Ochranný oblek – nízky stupeň ochrany**

Počet kusov: 1000.

Antistatický ochranný oblek, odolný voči ľahkým chemikáliám (napr. agrochemikálie), azbestu, vláknam, prachu, farbám. Materiál – netkaná textília, priepustná pre vzduch a vodné pary. Hladká povrchová úprava odpudzujúca anorganické kvapaliny a neumožňujúca pevným časticiam priľnúť k povrchu. Vonkajšie švy šité, zapínanie na zips prekrytý manžetou/príklopkou. Elastické manžety okolo zápästí, pružný pás a elastické manžety okolo členkov. Pružná kapucňa. Zabezpečuje voľnosť pohybu. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je oblek určený. Typ obleku – kombinéza. Farba – biela, žltá, sivá.

Spĺňa kritériá stanovené nasledovnými normami:

* EN 1073-2
* EN 1149-5
* EN 13034
* EN 14126
* EN 374-1
* EN ISO 13982-1.

Veľkosti: XXL – 100 ks, XL - 500 ks, L – 300 ks, M – 100 ks.

**4. Protichemické rukavice**

Počet párov: 500

Chemické rukavice, chladu vzdorné, s povrchovou ochranou proti chemikáliám a biologickým hrozbám. Rukavice musia byť viacvrstvové – vonkajšia vrstva z PVC alebo materiálu s obdobnými vlastnosťami, protichemická a vnútorná vrstva prispôsobená práci v chladnom prostredí. Plocha povrstvenia – celomáčané. Povrchová úprava rukavíc musí byť hladká na celom povrchu. Rukavice musia byť určené na prácu v kontaminovanom prostredí (chemikálie, oleje, kyseliny, zásady, ropné produkty a pod.). Rukavice musia byť vodotesné a musia mať zvýšenú odolnosť voči opotrebeniu a oderom. Farba nie je kritériom. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré sú rukavice určené.

Spĺňajú kritériá stanovené nasledovnými normami:

* EN 420
* EN 388
* EN 511
* Kategória ochrany 3

Veľkosti: buď univerzálne, alebo v prípade ponuky rôznych veľkostných modelov nasledovne: XL - 250 ks, L - 200 ks, M - 50 ks.

**5. Jednorazové ochranné návleky na obuv nízke**

Počet párov: 500

Ochranný jednorazový návlek na nízku obuv - ochrana proti prachovým časticiam a postriekaniu kvapalnými chemikáliami, určený pre prácu v kontaminovanom prostredí. Návlek musí byť antistatický, priedušný a vodoodpudivý. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je návlek určený. Univerzálna veľkosť.

Spĺňa nasledovné kritériá:

* vyrobený z polypropylénu s antistatickou úpravou alebo obdobného materiálu, bez obsahu silikónu, bez obsahu alergénov,
* nesterilný,
* forma úpravy spodnej časti (podrážky) návleku proti pošmyknutiu,
* viazanie alebo sťahovacia páska okolo členka,
* univerzálna veľkosť, farba biela.

Spĺňa kritériá stanovené nasledovnými normami:

* ochrana Kategórie III, typu 3 (EN 14605)
* typu 4 (EN 14605)
* typu 6 (EN ISO-13034)

**6. Jednorazové ochranné návleky na obuv vysoké**

Počet párov: 500

Ochranný jednorazový návlek na vysokú obuv - ochrana proti prachovým časticiam a postriekaniu kvapalnými chemikáliami, určený pre prácu v kontaminovanom prostredí. Návlek musí byť antistatický, priedušný a vodoodpudivý. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je návlek určený. Univerzálna veľkosť.

Spĺňa nasledovné kritériá:

* vyrobený z polypropylénu s antistatickou úpravou alebo obdobného materiálu, bez obsahu silikónu, bez obsahu alergénov,
* nesterilný,
* forma úpravy spodnej časti (podrážky) návleku proti pošmyknutiu,
* viazanie alebo sťahovacia páska okolo členka, pružný pás okolo lýtka,
* univerzálna veľkosť, farba biela,
* výška ochranného návleku cca. 30 - 40 cm.

Spĺňa kritériá stanovené nasledovnými normami:

* ochrana Kategórie III, typu 3 (EN 14605)
* typu 4 (EN 14605)
* typu 6 (EN ISO-13034).

**7. Ochranné okuliare**

Počet kusov: 300

Ľahké, číre ochranné okuliare odolné voči nárazom pevných častíc a UV žiareniu. Hmotnosť do 61 g. Materiál zorníka polykarbonát alebo materiál s obdobnými vlastnosťami. Vhodné na použitie v interiéri aj exteriéri. Antistatický a dielektrický povrch. Priepustnosť svetla cca 92%. Vhodné aj na použitie na dioptrické okuliare. Rozšírená bočná časť rámu zabraňujúca prieniku pevných častíc z bočných strán. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je návlek určený. Univerzálna veľkosť.

Spĺňajú kritériá stanovené nasledovnými normami:

* EN 166.

**8. Bezpečnostné pracovné čižmy**

Počet párov: 105

Bezpečnostné pracovné čižmy s integrovaným absorbérom energie v päte. Povrchová úprava – vodeodolná, vhodná na dekontamináciu, zvršok a podošva tvorená polyuretánom alebo materiálom obdobných vlastností, zabezpečujúci vodeodolnosť a zároveň dostatočnú mieru ohybnosti. Antistatické. Vhodné na celoročné použitie v interiéri aj exteriéri. Obsahuje bezpečnostnú špicu (napr. oceľovú) a stielku proti prepichnutiu podrážky (napr. oceľová kovová planžeta). Podrážka protišmyková, zabezpečujúca priľnavosť na všetkých typoch povrchov, odolná voči tukom, olejom, pohonným hmotám a pod. Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je návlek určený. Farba: čierna alebo tmavozelená alebo tmavosivá alebo žltá.

Spĺňajú kritériá stanovené nasledovnými normami:

* EN 20345:2011.

Veľkosti: veľ. 45 – 10 párov, veľ. 44 – 40 párov, veľ. 43 – 35 párov, veľ. 42 – 5 párov, veľ. 40 – 5 párov, veľ. 39 – 10 párov.

**9. Celotvárová filtračná maska**

Počet kusov: 105

Celotvárová ochranná maska zaisťujúca ochranu tváre, očí a dýchacích ciest pred účinkami toxických plynov, pár, aerosólov, biologických hrozieb, rádioaktívneho prachu a pod. Maska umožňuje použitie elektronických komunikačných zariadení, obsahuje priezvučnú membránu/vložku zabezpečujúcu komunikáciu pri použití bez elektronických komunikačných zariadení.

Ochranná funkcia masky je zabezpečená v teplotnom rozsahu -30 °C až +70 °C. Lícnica masky vyrobená z chemicky odolného a zdravotne nezávadného materiálu ( napr. bromo-butylovej gumy). Tesniace línie masky pre zabezpečenie tesnosti rôznych typov a veľkostí tváre. Konštrukčné riešenie masky umožňuje montáž filtrov na ľavú a/alebo pravú stranu. Konštrukčné riešenie masky umožňuje použitie v kombinácii s dýchacím prístrojom. Maska spĺňa všeobecné zorné pole min. 70%. Upínací systém pre jednoduchú manipuláciu pri nasádzaní a snímaní masky, päťbodový. Priemerná hmotnosť masky bez založených filtrov do 560 g (v závislosti od veľkosti). Závit pre pripojenie filtra Rd 40 x 1/7´´. Dýchací odpor pri prietoku vzduchu 30 L/min. – vdychovací odpor max. 25 Pa, vydychovací odpor max. 60 Pa.

Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je maska určená.

Spĺňa kritériá stanovené nasledovnými normami:

* EN 136, trieda 3.

Veľkosti: L – 65 ks, M – 30 ks, S - 10 ks.

**10. Filter kombinovaný závit 40x1/7 kompatibilný s filtračnou maskou**

Počet kusov: 420

Kombinovaný kanystrový filter pre ochranu proti pevným a kvapalným aerosólom, baktériám, vírusom, dymu, parám a výparom organických látok s bodom varu vyšším ako 65 °, anorganickým látkam, kyslým plynom, chlóru, amoniaku a organickým zlúčeninám amoniaku, parám ortuti, chlórpikrinu, fosgénu, chlórkyanu a pod. Závit filtra- rozmery pre vstup a výstup: Rd 40 x 1/7 ´´. Rozmery filtra (cca., +/- 3 cm): priemer 112 mm, výška 93 mm. Hmotnosť: 400 g (+/- 5 g). Kompatibilný s filtračnou maskou uvedenou v bode 3.1.9.

Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod. Verejný obstarávateľ požaduje CE certifikát a európsky certifikát potvrdzujúci zhodu odolnosti voči rizikám pre ktoré je filter určený. Farebné označenie (min.): hnedý, šedý, žltý, zelený, biely.

Spĺňa kritériá stanovené nasledovnými normami:

* EN 14387
* EN 12941.

**11. Antiradiačný ochranný oblek**

Počet kusov: 5

Ochranný protiradiačný odev tieniaci alfa, beta a gama žiarenie. Zloženie ochrannej vrstvy musí byť netoxické, bez prítomnosti olova. Odevom musí byť zabezpečená zosilnená ochrana pred gama žiarením pre životne dôležité orgány (buď prídavná vnútorná vrstva alebo iným spôsobom zosilnená ochrana pre životne dôležité orgány v rámci odevu). Odev musí byť celotelový (integrované rukavice, ponožky a kapucňa), s plynotesným zipsom opatreným vonkajšou tieniacou chlopňou. Okolo kapucne musí byť vytvorená línia umožňujúca hermetické spojenie s ochranou dýchacích ciest (kompatibilné s celotvárovou ochrannou filtračnou maskou uvedenou v bode 3.1.9). Odev musí mať zabezpečené upínanie odevu na telo (popruhy, opasok a pod.). Oblečený odev musí umožňovať pohyb osoby, ktorá odev používa, používanie ručných zbraní a obsluhu techniky. Plne oblečený ochranný odev musí zabezpečiť teplotný komfort pre operabilitu osôb používajúcich ochranný odev – technologické riešenie alebo také vlastnosti materiálu, ktoré odvádzajú telesné teplo a zároveň neumožňujú prienik chladu z vonkajšieho prostredia. Možné farebné prevedenia celotelového ochranného odevu – čierna, tmavomodrá, tmavozelená. Súčasťou balenia musí byť transportná taška alebo vak, s popruhom na nosenie na ramene a/alebo na chrbte. Súčasťou odevu musí byť návod na použitie/obsluhu v slovenskom jazyku.

Je potrebné predložiť  protokol z certifikovaného laboratória (SR alebo ČR) k zdokladovaniu stanovenia relatívneho zoslabenia fluencie gama žiarenia a protokol z certifikovaného laboratória (SR alebo ČR) k zdokladovaniu plynotesnosti ponúkaného obleku.

Verejný obstarávateľ požaduje od uchádzača v ponuke uviesť konkrétny produkt (značku) s typovým označením a pod..

Veľkosti: XL – 3 ks, L – 2 ks.

Špecifické vlastnosti ochranného odevu:

* pri správnom oblečení/použití má byť deklarovaná plynotesnosť obleku Class II
* faktory relatívneho zoslabenia fluencie gama žiarenia:

|  |  |
| --- | --- |
| Energia [keV] | Zoslabenie fluencie [%] |
| 55 | min. 60 |
| 120 | min. 50 |
| 240 | min. 10 |
| 340  850 | min. 7,5  min. 2 |

* na úrovni chemickej kontaminácie v kvapalnej forme a vo forme pár:

|  |  |  |
| --- | --- | --- |
|  | Priemerná kumulovaná priepustnosť požadovaná [μg/cm2] | |
| Kvapalná forma sulfidického yperitu (HD) | Max. 0,2 | |
| Kvapalná forma somanu (GD) | Max. 0,001 | |
| TIC | Akroleín | Max. 1,0 |
| Akrylonitril |
| Chlór |
| Amoniak |
| Dimetylsulfid |

**ĎALŠIE POŽIADAVKY**

Verejný obstarávateľ z hľadiska opisu predmetu zákazky uvádza technické požiadavky, ktoré sa neodvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby. V prípade, že by záujemca/uchádzač bol presvedčený, že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov alebo výrobkov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, úžitkové, funkčné a prevádzkové charakteristiky, ktoré sú nevyhnutné na zabezpečenie účelu, na ktorý sú požadované výrobky určené a to na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač.